Yamoussoukro

Yammoussoukro ( [ya.mus.su.kro]) ialah ibu negara Ivory Coast, ia bandar kelima terbesar negara tersebut selepas Abidjan, Bouaké, Daloa dan Korhogo.

Penduduknya berjumlah 300,000 pada tahun 2010.

Sejarah
Kampung asal yang menjadi asas kota ini pada awalnya diberi nama N'Gokro. Ia dinamakan semula sempena Ratu Yamoussou yang pernah memerintah kawasan tersebut; -kro itu merupakan imbuhan dalam bahasa Baule bermaksud "kampung".

Kota ini diserahkan kedudukan sebagai pusat pemerintahan negara Côte d'Ivoire dari Abidjan pada tahun 1983, ia merupakan petempatan keempat berperanan sedemikian dalam sejarah negara itu sejak ia dibentuk hasil jajahan Barat termasuk Grand-Bassam (1893-1900) dan Bingerville (1900-1933).

Geografi
250px|thumb|Basilika Yamoussoukro waktu senja
Kota ini terletak di suatu kawasan dataran savana yang telah dipulihkan daripada penggurunan hasil pengairan daripada anak-anak sungai Marahoué dan N'Zi yang mencabang dari sungai Bandama.

Suhu dan iklim
Yamoussoukro beriklim tropika basah kering (Aw) mengikut pengelasan iklim Köppen-Geiger . Musim tengkujuhnya dari Mac hingga Oktober manakala 4 bulan selebihnya bermusim kering. 

Kota ini menerima kerpasan sekitar 1130 mm setahun.

Rujukan

Pautan luar
 Laman web rasmi pemerintah kota (dalam bahasa Perancis)

Kategori:Bandar di Côte d'Ivoire
Kategori:Ibu negara di Afrika